Amsterdam 13.9.2024

**VAPAA JULKAISTAVAKSI 13.9.2024 20:45 JÄLKEEN**

**Nenähuilisti rikkoi Guinnessin maailmanennätyksen!**

*Mikko Rautiainen (Nasal Recorder) on nyt virallisesti rikkonut Guinnessin maailmanennätyksen osallistumisillaan Got Talent -ohjelmiin ympäri maailmaa.*

*Mikko Rautiainen teki historiaa esiintymällä Holland’s Got Talent -ohjelmassa, jossa hän soitti tutuksi tulleella tavallaan nokkahuilua nenällään ja yhdisti tällä kertaa esitykseensä hollantilaisia klassikoita.

Hänen ainutlaatuinen esityksensä teki hänestä maailmanennätyksen haltijan, ja hänen ensimmäinen esiintymisensä Alankomaissa esitettiin perjantaina 13. syyskuuta paikallisella RTL4-kanavalla ja keräsi 1,1 miljoonaa katsojaa ollen yksi suosituimmista TV-ohjelmista Alankomaissa.*

**Mikko Rautiaisen inspiroiva selviytymistarina**

Mikko ei ole vain kilpailija, vaan maailmanlaajuinen ilmiö, jonka henkilökohtainen tarina tuo hänen esityksiinsä aivan uudenlaisen tason.

* Kuusi vuotta sitten kamppailin alkoholismin ja kodittomuuden keskellä Lontoossa, mutta hakeuduin Minnesota -hoitoon Fria-klinikalle 2018 ja olen siitä asti elänyt raitista elämää. Minulle nämä ohjelmat ovat ponnahduslauta jakaa tarinaani ja toivottavasti inspiroida muita sekä antaa toivoa.

**Erityinen kunnianosoitus hollantilaiselle musiikille**

Esityksessään Mikko kunnioitti hollantilaisia klassikoita, kuten "Leef" (André Hazes Jr.) ja "Bacardi Lemon" (Mart Hoogkamer).

* Pyrin aina esityksissäni yhdistämään paikallisen musiikin ja erityisesti suosituimmat hittibiisit sekä esittämään ne ennenkaikkea huumorin kautta, mutta kuitenkin pyrkien taidokkaaseen tulkintaan.

**Kunnianhimoiset tulevaisuudensuunnitelmat**

Mikon tulevaisuudensuunnitelmista ei kunnianhimoa puutu.

* Olen suunnittelemassa uutta show'ta Las Vegasiin ja työskentelen myös kehittääkseni showta enemmän stand-upin, komedian ja taikuuden suuntaan.

Mikon työntäyteinen matkustaminen ympäri maailmaa saa myös jatkoa ja ennätys todennäköisesti pysyykin hänen hallussaan.

* Olen osallistumassa useiden eri maiden Talent -ohjelmiin lähiaikoina. Näistä suunnitelmista en voi tässä vaiheessa kertoa niistä enempää, mutta olen varma, että kuulette niistä pian.

Yhteystiedot ja haastattelupyynnöt:

press@nasalrecorder.com
[www.nasalrecorder.com](http://www.nasalrecorder.com)

Mikko on käytettävissä haastatteluihin ja muihin mediatarkoituksiin. Vaikka hänen esityksensä ovat humoristisia tarjoaa hänen henkilökohtaisen tarinansa syvyyttä uutisointiin. Pyydämme käsittelemään Mikon henkilökohtaista tarinaa kunnioittavasti ja ilman turhia mainintoja hänen menneisyydestään